PRITARTA

 Šakių rajono savivaldybės tarybos

 2022 m. sausio 21 d. sprendimu Nr. T-43

**BIUDŽETINĖS ĮSTAIGOS ŠAKIŲ SOCIALINIŲ PASLAUGŲ CENTRO**

**2021 METŲ VEIKLOS ATASKAITA**

**I SKYRIUS**

**CENTRO PRISTATYMAS**

 Šakių rajono savivaldybės (toliau – Savivaldybė) tarybos 2006 m. gruodžio 21 d. įsteigta biudžetinė įstaiga – Šakių rajono savivaldybės Šakių socialinių paslaugų centras (toliau – Centras), adresu: Muziejaus g. 2, Girėnų k., Šakių r., įm. k. 300665444, Tel. (8 345) 52294, el. paštas sakiu.spcentras@gmail.com, el. svetainė www.sakiuspcentras.lt, el. paskyra www.facebook.com/Šakių-socialinių-paslaugų-centras, turi juridinio asmens statusą.

 Centras vykdydamas jam pavestas funkcijas vadovaujasi Lietuvos Respublikos įstatymais ir nutarimais, Lietuvos Respublikos socialinės apsaugos ir darbo ministro įsakymais, teisės aktais, Šakių rajono savivaldybės tarybos sprendimais, Šakių rajono savivaldybės mero potvarkiais, Šakių rajono savivaldybės administracijos direktoriaus įsakymais, reglamentuojančiais centro veiklą ir teikiamas socialines paslaugas. Centras savo veiklą vykdo vadovaudamasis Šakių rajono savivaldybės tarybos 2021 m. rugsėjo 17 d. sprendimu Nr. T-254, patvirtintais centro nuostatais.

 *Informacija apie centro vadovą.*

Direktorė Vilma Bielskienė

 Išsilavinimas:

* Magistro laipsnis, Mykolo Romerio universiteto Politikos ir vadybos fakulteto, viešojo administravimo, studijų kryptis Viešasis administravimas, Savivaldos institucijų administravimas.
* Šiaulių universitete baigė socialinės pedagogikos ir psichologijos studijų programą ir jai suteiktas socialinio darbo bakalauro kvalifikacinis laipsnis ir socialinio pedagogo profesinė kvalifikacija.
* Šiaulių universitete baigė pradinio ugdymo pedagogikos ir etikos studijų programą ir jai suteiktas edukologijos bakalauro kvalifikacinis laipsnis ir mokytojo profesinė kvalifikacija.

 Nuo 2007 m. iki dabar - Šakių socialinių paslaugų centro direktorė.

 *Seminarai ir mokymai 2021 metais:*

* 2021 m. balandžio 29 d. mokymai ,,Asmeninė lyderystė“, 8 akad. val.;
* 2021 m. gegužės 14 d. mokslinė - praktinė konferencija „Socialinių paslaugų prieinamumas asmenims COVID 19 pandemijos laikotarpiu“, 4 akad. val.;
* 2021 m. birželio 29 d. seminaras „Paauglystė, sudėtingas elgesys ir specialistų bei globėjų iššūkiai“, 8 akad. val.;
* 2021 m. birželio 30 d., mokymai „Konfliktų valdymas“, 8 akad. val.;
* 2021 m. rugpjūčio 31 d., seminaras „Motyvacija. Socialinių įgūdžių ugdymas“, 8 akad. val.;
* 2021 m. rugpjūčio – spalio mėn. vadovų akademijos mokymo programa ,,Efektyvus vadovavimas ir lyderystės principai“, 44 akad. val.;
* 2021 m. rugpjūčio - gruodžio mėn., socialinių paslaugų įstaigų vadovų supervizijos, 16 akad. val.;
* 2021 m. spalio 1 – 2 d. kvalifikacijos kėlimo programa ,,Individualios priežiūros personalo psichosocialinių įgūdžių ugdymas“, 16 akad. val.;
* 2021 m. lapkričio 11 –12 d. seminaras ,,Įgalinimo koncepcija socialiniame darbe - paslaugų organizavimo ir personalo valdymo ypatumai“, 16 akad. val.;
* 2021 m. lapkričio 30 d. seminaras ,,Asmeninių galių ir kolektyvo sutelktumo stiprinimo pratybos“, 4 akad. val.;
* 2021 m. gruodžio 27 d. seminaras ,,Aš ir kiti: efektyvios tarpusavio santykių strategijos“, 4 akad. val.

**Valdymas ir kompetencija**

Vadovaujantis Šakių rajono savivaldybės tarybos 2021 m. gruodžio 23 d. sprendimu Nr. T-355 „Dėl biudžetinės įstaigos Šakių socialinių paslaugų centro didžiausio leistino pareigybių skaičiaus nustatymo“, Centre patvirtintas didžiausias leistinas pareigybių skaičius – 81,88 pareigybės.

 1 paveikslėlis. *Šakių socialinių paslaugų valdymo struktūra*

Direktorius (1)

Ūkvedys (0,3)

Sekretorius (1)

Direktoriaus pavaduotojas socialiniams reikalams (1**)**

Vyr. buhalteris (1)

Buhalteris (1)

**Globos centras**

Globos centro vadovas (1)

Psichologas (1)

Valstybinės vaiko teisių apsaugos institucijos atestuotas asmuo (1)

Socialinis darbuotojas (2)

Vairuotojas (1)

Kliento aptarnavimo specialistas (1)

**Atviras jaunimo centras**

Jaunimo darbuotojas (1)

Valytojas (0,5**)**

**Neįgaliųjų dienos centras**

Vyr. socialinis darbuotojas (0,5)

Socialinis darbuotojas (1,5)

Užimtumo specialistas (1)

Socialinio darbuotojo padėjėjas (3,5)

**Asmens higienos**

**ir priežiūros paslaugos**

Socialinis darbuotojas (1)

Kūrikas (1)

**Paramos šeimai skyrius**

Atvejo vadybininkas (5)

Socialinis darbuotojas (1)

Socialinis darbuotojas dirbantis su šeima (14)

**Pagalbos į namus skyrius**

Socialinis darbuotojas (1)

Socialinio darbuotojo padėjėjas (18,75)

**Dienos socialinės globos skyrius**

Socialinis darbuotojas (0,9)

Socialinio darbuotojo padėjėjas (11,43)

Slaugytojas (0,9)

Slaugytojo padėjėjas (5,7)

Masažuotojas (0,9)

2 paveikslėlis. *Centro darbuotojų pasiskirstymas pagal išsilavinimą*

Centre 2021 m. gruodžio 31 d. duomenimis daugiausiai dirbančių darbuotojų turi įgytą aukštąjį universitetinį išsilavinimą (22 darbuotojai), aukštąjį neuniversitetinį išsilavinimą (17 darbuotojų), aukštesnįjį išsilavinimą (16 darbuotojų), profesinį išsilavinimą (20 darbuotojų) ir vidurinį išsilavinimą (11 darbuotojų).

 2021 m. dirbo 8 socialiniai darbuotojai turintys įgytą vyresniojo socialinio darbuotojo kvalifikacinį laipsnį.

 Socialiniai darbuotojai ir jų padėjėjai privalo periodiškai tobulinti savo profesinę kompetenciją ne mažiau kaip 16 akademinių valandų per kalendorinius metus.

 2021 m. vasario mėn. paruoštas ir Centro direktoriaus patvirtintas socialinių darbuotojų ir jų padėjėjų profesinės kompetencijos tobulinimo planas. 2021 m. visi darbuotojai kėlė kvalifikaciją įvairiuose mokymuose ir seminaruose, konferencijose.

 *2021 m. Centre darbuotojams organizuoti 8 seminarai:*

* 2021 m. sausio - spalio mėn. supervizijos socialiniams darbuotojams, 15 akad. val., dalyvavo 25 darbuotojai;
* 2021 m. vasario 18 d. seminaras ,,2020 m. finansinė atskaitomybė ir duomenų pateikimas į VSAKIS“, 6 akad. val., dalyvavo 2 darbuotojai;
* 2021 m. birželio 29 d. seminaras „Paauglystė, sudėtingas elgesys ir specialistų bei globėjų iššūkiai“, 8 akad. val., dalyvavo 25 darbuotojai;
* 2021 m. birželio 30 d., mokymai „Konfliktų valdymas“, 8 akad. val.; dalyvavo 56 darbuotojai;
* 2021 m. rugpjūčio 31 d., seminaras „Motyvacija. Socialinių įgūdžių ugdymas“, 8 akad. val., dalyvavo 25 darbuotojai;
* 2021 m. rugsėjo 28 d., seminaras ,,Archyvinių dokumentų tvarkymas ir apskaita: įsigaliojusių reikalavimų praktinis taikymas“, 6 akad. val., dalyvavo 2 darbuotojai;
* 2021 m. rugsėjo 29 d., seminaras ,,LR darbo kodekso ir personalo dokumentų aktualijos“, 6 akad. val., dalyvavo 1 darbuotojas;
* 2021 m. rugsėjo 30 d., seminaras „Psichologinis imunitetas“, 8 akad. val., dalyvavo 56 darbuotojai;
* 2021 m. lapkričio 11 d. seminaras ,,Ruošiantis finansinių metų pabaigai viešojo sektoriaus subjektuose: 2021 m. teisės aktų pakeitimų apžvalga“; dalyvavo 2 darbuotojai;
* 2021 m. lapkričio 19 d. seminaras ,,Psichologinio atsparumo ir motyvacijos stiprinimas: nuo atidumo sau iki pasirūpinimo kitais“, 4 akad. val., dalyvavo 25 darbuotojai;
* 2021 m. lapkričio 30 d. seminaras ,,Asmeninių galių ir kolektyvo sutelktumo stiprinimo pratybos“, 4 akad. val., dalyvavo 25 darbuotojai;
* 2021 m. gruodžio 27 d. seminaras ,,Aš ir kiti: efektyvios tarpusavio santykių strategijos“, 4 akad. val., dalyvavo 25 darbuotojai.

*2021 m. Centro darbuotojai savo lėšomis ir iniciatyva dalyvavo, šiose konferencijose, seminaruose ir mokymuose:*

* 2021 m. sausio 12 d. konferencija „Paauglių motyvacija. Iš kur kyla ir kaip veikia“, 3 ak. val.;
* 2021 m. sausio 15 d. mokymai „Pagalbinės technologijos savarankiškumui didinti: 5P taisyklė“, 4 ak. val.;
* 2021 m. kovo 3 d. mokymai ,,Prieraišumas: iššūkiai ir galimybės globoje”, 3 ak. val.;
* 2021 m. kovo 4 d. mokymai „Socialinis darbas su krizes išgyvenančiomis šeimomis“, 8 ak. val.;
* 2021 m. kovo 26 d. ir 2021 m. balandžio 2 d. mokymai ,,Motyvacinės technikos, ryšio kūrimas ir palaikymas”, 16 ak. val.;
* 2021 m. balandžio 1 d. konferencija „Moterų autizmas: atpažinimas ir pagalba“, 8 ak. val.;
* 2021 m. balandžio 8 d. nuotolinėje mokslinė – praktinėje konferencija ,,Suburta šeima: pamokos išmoktos per drąsą ir meilę”, 8 ak. val.;
* 2021 m. balandžio 29 d. seminaras ,,Vaiko apsauga nuo smurto: teisinio proceso ir psichologinės pagalbos galimybės”, 4 ak. val.;
* 2021 m. gegužės 12 d. mokymai ,,Reflektyvi globa ir kodėl santykio kokybė svarbu: Tavo žvilgsnyje atrandu save”, 4 ak. val., dalyvavo 2 globos centro specialistai;
* 2021 m. gegužės 14 d. konferencija „Socialinių paslaugų prieinamumas asmens Covid - 19 pandemijos laikotarpiu“, 4 ak. val.;
* 2021 m. gegužės 28 d. konferencija „Kalba Kauno regionas: socialinio darbo įvairovė, patirtys ir perspektyvos“, 5 ak. val.;
* 2021 m. birželio 7 d. seminaras „Pasitikėjimu grįstų santykių intervencijos metodas, dirbant su vaikais turinčiais elgesio ir emocijų sutrikimų“, 3 ak. val.;
* 2021 m. birželio 29 d. seminaras ,,Paauglystė, sudėtingas elgesys ir specialistų bei globėjų iššūkiai”, 8 ak. val.;
* 2021 m. rugpjūčio 31 d. seminaras ,,Motyvacija. Socialinių įgūdžių ugdymas”, 8 ak. val.;
* 2021 m. spalio 1 d. socialinių darbuotojo srities grupės supervizijos procesas, 15 ak. val.;
* 2021 m. spalio 18 d. mokymai ,,Kompetencijų tobulinimo mokymuose tarnybos atestuotiems asmenims, rengiant išvadas dėl asmens (šeimos) pasirengimo vaiko globai (rūpybai), įvaikinimui, budinčio globotojo, šeimynos steigėjo, dalyvio veiklai ir rekomendacijas dėl bendruomeninių vaikų globos namų/globos centro darbuotojų kompetencijų darbui su tėvų globos netekusiais vaikais bendruomeniniuose vaikų globos namuose/globos centre”, 6 ak. val.;
* 2021 m. lapkričio 9 d. mokymai „Intervizijos metodo taikymas socialinių paslaugų srities darbuotojų profesinei kompetencijai stiprinti“, 8 ak. val.;
* 2021 m. lapkričio 12 d. mokymai „Migracija šiandien: kaip iššūkius paversti galimybėmis? “, 6 ak. val.;
* 2021 m. lapkričio 16 d. mokymai ,,Vaikai yra vaikai” komunikacijos strategija – jos svarba ir praktinis pritaikymas”, 8 ak. val.;
* 2021 m. lapkričio 17 - 18 d. mokymai ,,Veiklos kokybės vertinimo pokalbiai”, 16 ak. val.;
* 2021 m. lapkričio 18 d. konferencija „Šeimos konferencijos metodo plėtra / 2021“, 8 ak. val.;
* 2021 m. lapkričio 30 d. seminaras „Emocinio krūvio valdymas socialiniame darbe“, 8 ak. val.;
* 2021 m. gruodžio 2 - 3 d. nuotolinė metinė globos centrų konferencija ,,Sėkmingos globos link. 2021”, 16 ak. val.

**II SKYRIUS**

**CENTRO TIKSLAI, UŽDAVINIAI IR TEIKIAMOS PASLAUGOS**

*Centro tikslai:*

* Teikti socialines paslaugas Šakių rajono gyventojams, kurie dėl amžiaus, neįgalumo, socialinių problemų negali savarankiškai pasirūpinti visaverčiu asmeniu, šeimos gyvenimu ir dalyvauti visuomenės gyvenime.
* Sudaryti sąlygas asmeniui, šeimai ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį ir integruotis į visuomenę.

*Centro uždaviniai:*

* Organizuoti ir teikti kokybiškas socialines ir sveikatos priežiūros paslaugas, atsižvelgiant į gyventojų poreikius ir Centro galimybes;
* Gerinti socialinių paslaugų kokybę ir plėsti teikiamas socialines paslaugas, orientuotis į socialinių paslaugų įvairovę atsižvelgiant į Centro finansines galimybes, turimą materialinę bazę bei žmogiškuosius išteklius;
* Plėtoti socialines paslaugas žmogaus gyvenamojoje vietoje savivaldybės nustatyta tvarka;
* Įgyvendinti socialinių paslaugų teikimo programas, projektus, pavestas funkcijas.

*Centro teikiamos paslaugos:*

* Bendrosios socialinės paslaugos – informavimo, konsultavimo, tarpininkavimo ir atstovavimo, sociokultūrines;
* Pagalba į namus paslaugos;
* „Integralios pagalbos“ (dienos socialinės globos) asmens namuose paslaugos;
* Globos centro paslaugos;
* Socialinės priežiūros ir pagalbos paslaugos šeimai;
* Transporto organizavimo ir teikimo paslaugos;
* Neįgaliųjų aprūpinimo techninės pagalbos priemonėmis paslaugos;
* Neįgaliųjų techninės pagalbos priemonių nuomos paslaugos;
* Asmens higienos ir priežiūros paslaugos Kudirkos Naumiestyje;
* Atviras darbas su jaunimu.
* Neįgaliųjų dienos centro (dienos socialinės globos) paslaugos.

*2021 m. Centras vykdė projektus:*

* Projektas „Integralios pagalbos plėtra Šakių rajone“;
* Projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“;
* Projektas „Equass socialinių paslaugų kokybės gerinimas“;
* Projektas „Buities tvarkymo paslaugų plėtra ir savanoriškos veiklos skatinimas Šakių mieste“;
* Projektas „Laisvas būti 2021“;
* Projektas „Mobilus darbas Šakių rajone 2021“;
* Projektas ,,Vaikų svajonės“.

**III SKYRIUS**

**INFORMACIJA APIE TIKSLŲ ĮGYVENDINIMĄ**

**3.1. Pagalba į namus skyrius**

*Pagalba į namus* - tai asmens namuose teikiamos paslaugos, padedančios asmeniui (šeimai) tvarkytis buityje bei dalyvauti visuomenės gyvenime.

 2021 m. sausio 1 d. duomenimis pagalbos į namus paslaugos buvo teikiamos 120 klientų.

 2021 m. buvo gauti 27 sprendimai naujiems paslaugų gavėjams teikti pagalbos į namus paslaugas. 2021 m. paslaugas iš viso gavo 147 paslaugų gavėjai. 2021 m gruodžio 31 d. duomenimis pagalbos į namus paslaugų gavėjų yra 108.

 2021 m. nutrauktos 39 pagalbos į namus paslaugų teikimo sutartys:

* 10 asmenų mirė;
* 6 asmenys perėjo į projektą „Integralios pagalbos plėtra Šakių rajone“;
* 17 asmenų buvo nutrauktos pagalbos į namus paslaugos pateikus jiems raštiškus atsisakymus (dėl padidėjusio mokesčio už paslaugas, atsisakė išvykus gyventi į kitą rajoną, pas vaikus ir kt.);
* 6 asmenims paskirtos kitos socialinės paslaugos.

 2021 m. su 1 asmeniui buvo sudaryta Pagalbos teikimo sutartis, kiekvieną mėnesį yra mokami pagalbos pinigai.

 *Per 2021 m. buvo užregistruoti 357 kontaktai su paslaugų gavėjais:*

* pasirašyti 188 sutarties priedai, kai paslaugų gavėjams buvo perskaičiuotas mokestis už pagalbos į namus paslaugas dėl pasikeitusių asmens pajamų, pasikeitus mokėjimo už paslaugas tvarkai;
* sudarytos 27 naujos Pagalbos į namus paslaugų teikimo sutartys;
* pasirašyta 1 Pagalbos teikimo sutartis. Pagalbos į namus paslauga pakeista į Pagalbos pinigais paslaugą;
* 29 paslaugų gavėjams atliktas asmens (šeimos) socialinių paslaugų poreikio vertinimas;
* 112 kartų lankytasi paslaugų gavėjų namuose dėl kitų priežasčių (paslaugų nutraukimas, sustabdymas, darbuotojų supažindinimas su naujais paslaugų gavėjais, nenumatytų situacijų).

 2021 m. parengta ir išsiųsta 47 informaciniai raštai Šakių rajono seniūnijų seniūnams apie Pagalbos į namus paslaugų teikimą.

2021 m. parengti 260 centro direktoriaus įsakymai dėl pagalbos į namus paslaugų skyrimo, laikinojo sustabdymo, atnaujinimo, nutraukimo, valandų didinimo, valandų mažinimo, mokesčio perskaičiavimo.

*2021 m. buvo atlikta pagalbos į namus paslaugų gavėjų anketinė apklausa*, kurioje dalyvavo 96 paslaugų gavėjai. Anketos klausimai buvo skirti išsiaiškinti ar asmenys gauna pakankamai paslaugų, ar jos teikiamos kokybiškai, ar atitinka asmenų lūkesčius ir pagerina jų gyvenimo kokybę.

Anketinė apklausa leido patvirtinti, kad daugumos paslaugų gavėjų lūkesčiai pradėjus gauti pagalbos į namus paslaugas pasiteisino, gaunant paslaugas įvyko teigiami gyvenimo kokybės pokyčiai. Net 78 respondentų teigimu, jų gyvenimo kokybė labai pagerėjo, o 18 – iš dalies pagerėjo.

Net 91 paslaugų gavėjas yra patenkintas teikiamomis pagalbos į namus paslaugomis. Tai leidžia daryti išvadą, kad paslaugos yra teikiamos kokybiškai ir kryptingai.

Anketos rezultatai, rodo, jog 95 asmenys iš 96 teigia, kad visiškai pasitiki paslaugą teikiančiu specialistu. 92 paslaugų gavėjai atsakė, kad į jų pastabas ir pageidavimus visada yra reaguojama.

Įvertinus apklausos rezultatus galima teigti, kad paslaugų teikimo procese darbuotojai bendrauja vadovaujantis etikos ir žmogaus teisių principais, atsižvelgia į paslaugų gavėjų pateikiamus pasiūlymus bei skundus, atsiradus neaiškumams arba klausimams, pasikeitus paslaugų teikimo tvarkai, darbuotojai perduoda tikslią ir teisingą informaciją. Apibendrinus anketinės apklausos duomenis galima daryti išvadą, kad paslaugų teikimo procesas 2021 m. buvo sėkmingas.

 2021 m. Centras teikdamas Pagalbos į namus paslaugą surinko 44 973,23 Eur lėšų.

**3.2. Dienos socialinės globos skyrius (Projektas „Integralios pagalbos namuose plėtra Šakių rajone“)**

 Šakių socialinių paslaugų centras 2016 - 2021 m. laikotarpiu įgyvendina iš Europos Sąjungos struktūrinių fondų lėšų bendrai finansuojamą projektą „Integralios pagalbos plėtra Šakių rajone“ Nr. 08.4.1-ESFA-V-418-01-0014.

 **Integralios pagalbos (dienos socialinės globos) asmens namuose paslaugos teikiamos remiantis gautomis licencijomis,** kurios suteikia teisę verstis asmens sveikatos priežiūros veikla ir teikti šias paslaugas:

* Slaugos: bendrosios praktikos slaugos, bendruomenės slaugos;
* Kitą ambulatorinės asmens sveikatos priežiūros – masažo.

 2021 m. sausio 1 d. Integralios pagalbos (dienos socialinės globos) paslaugos buvo teikiamos 30 klientų, 2021 m. gruodžio 31 d. duomenimis Integralios pagalbos paslaugos (dienos socialinės globos) teikiamos 28 paslaugų gavėjams.

 *2021 m. Integralios pagalbos paslaugos buvo suteiktos 45 asmenims, iš jų:*

* 39 gavėjai – senyvo amžiaus asmenys;
* 4 gavėjai – suaugę asmenys su negalia;
* 2 gavėjai – vaikai su negalia.

 *2021 m. buvo nutrauktos Integralios pagalbos paslaugos 17 asmenų, iš jų:*

* 7 gavėjai mirė;
* 10 gavėjų raštiškai atsisakė.

 2021 m. buvo sudaryta 15 naujų Integralios pagalbos paslaugų teikimo sutarčių.

 *2021 m. paslaugų gavėjai aplankyti 135 kartus, iš jų:*

* 15 kartų dėl naujų sutarčių pasirašymo;
* 30 kartų paslaugų gavėjams atlikti poreikių vertinimai;
* 58 kartus dėl sutarties priedų pasirašymo (perskaičiavus mokestį);
* 30 kartų vykdant anketinę apklausą apie paslaugų kokybę;
* 2 kartus sprendžiant iškilusias įvairias problemas.

 2021 m. kilo bazinė pensija, todėl buvo perskaičiuoti mokėjimo dydžiai paslaugų gavėjams ir paruošta 43 sutarčių pakeitimų dėl Integralios pagalbos (dienos socialinės globos) paslaugų teikimo asmens namuose.

 2021 m. buvo suteiktos 23 šeimos nariams individualios konsultacijos prižiūrintiems savo artimuosius namuose, suteikiant reikalingų žinių ir įgūdžių artimųjų priežiūros ir slaugos srityje.

 2021 m. paslaugų gavėjams suteikta 190 konsultacijų (kabinete ir telefonu) įvairiais socialinių paslaugų klausimais.

 2021 m. slaugytoja įvertino 32 paslaugų gavėjų slaugos poreikius ir suteikė 1485 slaugytojos paslaugas. Masažuotoja masažo paslaugas suteikė 28 klientams, masažuota 1143 kartus.

2021 m. buvo atlikta integralios pagalbos paslaugų gavėjų anketinė apklausa, kurioje dalyvavo 27 paslaugų gavėjai. Atlikus anketinių duomenų analizę, gauti rezultatai, iš kurių padarytos išvados apie paslaugų reikalingumą ir kokybę.

Anketos rezultatai parodė, kad integralios pagalbos asmens namuose paslaugos yra teikiamos 20 paslaugų gavėjų daugiau nei metus laiko, kitiems trumpiau. Net 25 paslaugų gavėjai, atsakydami, kad gauna socialines paslaugas tokias, kokios jiems yra reikalingiausios, leidžia daryti prielaidą, kad teikiamos kokybiškos paslaugos.

Anketos rezultatai leidžia daryti prielaidą, kad 23 paslaugų gavėjai yra visiškai patenkinti ir 4 paslaugų gavėjai patenkinti teikiama integralios pagalbos paslauga. Asmens namuose paslaugas teikiančio darbuotojo darbą labai teigiamai vertina net 25 paslaugų gavėjai. Su socialiniu darbuotoju santykius įvardija kaip artimus net 26 paslaugų gavėjai ir socialinio darbuotojo pagarbą jaučia 27 paslaugų gavėjai.

Atlikus integralios pagalbos paslaugų anketinę apklausą, galima daryti išvadą, kad paslaugas teikiantys Centro darbuotojai paskirtą darbą atlieka gerai arba labai gerai, ir teikiama integralios pagalbos paslauga jiems labai reikalinga. Paslaugų gavėjams informacija apie teikiamas ir kitas Centro paslaugas yra prieinama ir suteikiama pagal poreikį.

2021 m. Centras teikdamas Integralios pagalbos (dienos socialinės globos) paslaugas surinko 33 379,62 Eur lėšų.

**3.3. Globos centras (Projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“)**

*Pagrindinis globos centro veiklos tikslas* - užtikrinti, kad visiems įvaikintiems vaikams, globėjų, nesusijusių giminystės ryšiais, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.

 *2021 m. sausio 1 d. globos centras paslaugas teikė 90 vaikų. 2021 m. gruodžio 31 d. duomenimis globos centro paslaugos buvo teikiamos 100 vaikų.*

 *Per 2021 metus globos centre:*

* 31 vaikui buvo pradėtos naujai teikti globos centro paslaugos, iš kurių:
* 11 vaikų pradėtos teikti paslaugos dėl paėmimo iš nesaugios aplinkos;
* 7 vaikams pradėtos teikti paslaugos dėl paslaugų teikimo teritoriniu principu (Audronės šeimyna);
* 5 vaikams pradėtos teikti paslaugos dėl tėvų ligos;
* 4 vaikams pradėtos teikti paslaugos dėl tėvų priklausomybės alkoholiui;
* 2 vaikams pradėtos teikti dėl globėjo keitimo;
* 1 vaikui pradėtos teikti paslaugos dėl tėvų mirties;
* 1 vaikui pradėtos teikti paslaugos dėl biologinės mamos amžiaus (nepilnametė).
* 21 vaikui nutrauktos globos centro paslaugos, iš kurių:
* 13 vaikų sulaukė pilnametystės;
* 5 vaikai išvyko gyventi į kitą rajoną;
* 2 vaikai grąžinti biologiniams tėvams;
* 1 vaikas įvaikintas.

*Per 2021 m. 22 vaikams surasti globėjai (rūpintojai), iš kurių:*

* 6 vaikai apgyvendinti budinčio globotojo (rūpintojo) šeimoje;
* 10 vaikų apgyvendinti šeimynoje;
* 3 vaikai apgyvendinti laikinųjų globėjų (rūpintojų) šeimoje;
* 3 vaikai apgyvendinti nuolatinių globėjų (rūpintojų) šeimoje.

 *2021 m. globos centras suteikė 1958 paslaugas, iš kurių:*

* 836 individualios konsultacijos globėjams (rūpintojams) ir jų vaikams;
* 428 informavimo paslaugos;
* 40 tarpininkavimo paslaugų;
* 38 kartus dalyvauta vaiko laikinosios globos (rūpybos) peržiūrose;
* Suorganizuoti 32 biologinių tėvų su vaikais susitikimai;
* Atlikti 2 budinčių globotojų globos kokybės vertinimai bei parengtos globos kokybės vertinimo kokybės išvados;
* Atlikti 94 pagalbos vaiko ir budinčiam globotojui, globėjui (rūpintojui), šeimynos dalyviui, įtėviui poreikių vertinimai;
* Užpildyti 128 susitikimo protokolai, iš jų – 124 protokolai namuose ir 4 protokolai globos centre;
* Sudaryti 50 pagalbos planų vaikui ir budinčiam globotojam, globėjui (rūpintojui), šeimynos dalyviui, įtėviui;
* 2021 m. psichologo asistentas suteikė 310 individualių konsultacijų, iš jų:
	+ 260 globėjams (rūpintojams);
	+ 50 globojamiems (rūpinamiems) vaikams.

 *2021 m. globos centre buvo organizuojami dveji mokymai, iš jų:*

* Pagrindiniai mokymai skirti būsimiems globėjams ir įtėviams, kuriuos lankė 5 šeimos (7 asmenys), iš kurių:
* 1 šeima kreipėsi dėl galimybės tapti vaiko įtėviais;
* 4 šeimos dėl galimybės tapti vaiko (-ų) globėjais (rūpintojais).
* Tęstiniai mokymai skirti esamiems globėjams (rūpintojams), kuriuos lankė 5 šeimos (5 asmenys), iš kurių:
* 4 artimieji giminaičiai;
* 1 laikinoji globėja.

*2021 m. globos centre suorganizuoti šeši savitarpio paramos grupių susitikimai, kuriuos lankė 11 asmenų, iš kurių:*

* 6 artimieji giminaičiai;
* 2 budinčios globotojos;
* 2 laikinieji globėjai;
* 1 šeimynos dalyvė.

 2021 m. parašytos 3 teigiamos išvados asmenims dėl tapimo globėjais (rūpintojais), 1 teigiama išvada dėl įvaikinimo, 1 šeima atsidėjo šeimos vertinimą dėl asmeninių priežasčių.

Atnaujintos 7 išvados globėjams (rūpintojams) ir įtėviams, iš jų:

* 2 išvados atnaujintos dėl įvaikinimo;
* 1 išvada atnaujinta dėl tapimo šeimynos dalyviu;
* 3 išvados atnaujintos globėjų prašymu, dėl globojamų vaikų amžiaus ir sveikatos kriterijų;
* 1 išvada atnaujinta dėl globėjo pervertinimo.

 *2021 m. buvo suorganizuota renginių savaitė skirta globėjų dienai paminėti ,,Aš augu šeimoje“ ir kiti globos centro renginiai:*

* 2021 m. birželio 28 d. edukacinės veiklos su VšĮ ,,Mena meną“;
* 2021 m. liepos 1 d. šeimų šventė Šakių ,,Varpo“ mokyklos stadione;
* 2021 m. liepos 3 d. dalyvavimas vasaros festivalyje ,,Vaikai yra vaikai”, Kaune;
* 2021 m. liepos 9 d. Šakių rajono vietiniame laikraštyje „Draugas“ išspausdintas straipsnis: ,,Minint globėjų dieną – pramogos vaikams ir padėkos globėjams”;
* 2021 m. gruodžio 30 d. naujametinė popietė globojamiems (rūpinamiems) vaikams ir globėjams (rūpintojams).

**3.4. Paramos šeimai skyrius**

Organizuojant socialinių įgūdžių ugdymo ir palaikymo paslaugas, teikiamos bendrosios socialinės paslaugos: informavimo, konsultavimo, tarpininkavimo, atstovavimo, aprūpinimo būtiniausiais drabužiais ir avalyne, transporto organizavimo, paslaugos, sociokultūrinės paslaugos, asmens higienos paslaugų organizavimas, lydėjimas į įvairias įstaigas ir pan., bei specialiosios socialinės paslaugos: kasdienio gyvenimo įgūdžių ugdymas ir palaikymas, darbinių gyvenimo įgūdžių ugdymas ir palaikymas, psichologinės, psichosocialinės.

*2021 m. sausio 1 d. duomenimis paslaugas gavo 145 šeimos. 2021 m. gruodžio 31 d. duomenimis socialinės priežiūros ir pagalbos paslaugos teikiamos 136 šeimoms.*

*Per 2021 metus:*

* 97 šeimoms buvo pradėtos naujai teikti socialinės priežiūros ir pagalbos paslaugos:
* 34 šeimoms dėl socialinių įgūdžių stokos;
* 10 šeimų dėl smurto;
* 25 šeimoms dėl skyrybų;
* 22 šeimoms dėl alkoholio;
* 6 šeimoms dėl nepilnamečių netinkamo elgesio mokykloje.
* 106 šeimoms priimti sprendimai neteikti socialinės priežiūros ir pagalbos paslaugų, kadangi:
* 9 vaikai sulaukė pilnametystės;
* 16 šeimų išvyko gyventi į kitą rajoną;
* 3 vaikams nustatyta nuolatinė globa (rūpyba);
* 78 šeimos geba savarankiškai funkcionuoti.

Teikiant socialinės priežiūros ir pagalbos paslaugas šeimoms gyvenančioms Šakių rajone buvo suteikta 9950 paslaugų, iš jų:

* 6550 kartų lankytasi šeimų namuose;
* 201 kartą šeimos buvo konsultuojamos Šakių rajono seniūnijose;
* 2871 kartą konsultacijos teiktos telefonu;
* Psichologas suteikė 328 konsultacijas šeimoms.

2021 m. paramos šeimai skyriaus socialinės darbuotojos dirbančios su šeimomis organizavo ekskursijas vykti į:

* Šakių rajono Sudargo piliakalnius;
* Marijampolės „Spindulio“ kino teatrą.

Šių ekskursijų tikslas - skatinti šeimų ir vaikų dalyvavimą sociokultūriniame gyvenime, mažinti socialinę atskirtį, aktyvinti šeimas bei skatinti glaudesnį tarpusavio ryšio kūrimą tarp tėvų ir vaikų. Šiose ekskursijose dalyvavo 40 vaikų ir 10 tėvų.

2021 m. paramos šeimai skyriaus socialinės darbuotojos dirbančios su šeimomis organizavo grupinius užsiėmimus ir edukacinius renginius:

* Paskaita „Saugus kelias į mokyklą“;
* Paskaita - diskusija „Burnos higiena“;
* Edukacinis renginys ,,Velykinio margučio marginimas“;
* Edukacinis užsiėmimai „Tėvo diena proga“;
* Edukacinis užsiėmimai „Motinos diena proga“;
* Edukacinis užsiėmimai „Vaikų gynimo dienos proga“;
* Edukacinis renginys Kalėdinės dirbtuvės „Šventų Kalėdų link“.

Šiose grupiniuose užsiėmimuose ir edukaciniuose renginiuose dalyvavo 340 vaikų ir 50 tėvų.

Socialinės darbuotojos dirbančios su šeimomis bendradarbiaudamos su socialiniais partneriais, paruošė šv. Kalėdų proga 62 vaikams simbolines dovanas. Šios dovanėlės įteiktos Šakių rajono Plokščių, Kriūkų ir Kudirkos Naumiesčio seniūnijose gyvenantiems vaikams.

 **Atvejo vadybos organizavimas Šakių rajone**

 Atvejo vadybos procesą Šakių socialinių paslaugų centre koordinuoja atvejo vadybininkės, kurios dirba teritoriniu principu t. y. pagal seniūnijas, vidutiniškai vienai atvejo vadybininkei tenka dirbti su 3 – 4 Šakių rajono seniūnijomis. Atvejo vadybos procesu siekiama formuoti ir stiprinti šeimos gebėjimus naudotis egzistuojančia pagalbos sistema, savarankiškai spręsti kylančias problemas rasti geriausią problemos sprendimo būdą ir suteikti šeimai ir vaikui tokią pagalbą, kuri ne tik padėtų išspręsti vaiko ir šeimos problemas, bet ir sudarytų sąlygas šeimai ir vaikui pačiai siekti reikiamų pokyčių, užtikrinančių vaiko saugumą.

 *Atvejo vadybininkės 2021 m. suteikė Šakių rajono šeimoms 28 387 kartus, šias paslaugas:*

* 97 kartus inicijavo atvejo vadyba naujoms šeimoms;
* 464 kartus sudarė pagalbos planus;
* 97 kartus šeimoms pervertino poreikius;
* 16 805 kartus šeimas informavo įvairiais gyvenimo klausimais;
* 9 650 kartų konsultavo socialines darbuotojas dirbančias su šeimomis;
* 810 kartų tarpininkavo sprendžiant įvairias socialines problemas tarp šeimos ir kitų specialistų ar organizacijų;
* 464 kartus inicijuoti atvejo vadybos posėdžiai.

 *Dirbant su šeimomis apsaugos poreikis buvo nustatytas 71 vaikui iš 35 šeimų,* *iš jų:*

* 17 vaikų nustatyta laikinoji priežiūra prižiūrinčio asmens namuose (10 šeimų);
* 31 vaikui nustatyta laikinoji priežiūra šeimos namuose (15 šeimų);
* 23 vaikams nustatyta laikinoji priežiūra institucijoje (10 šeimų).

*Laikinoji priežiūra institucijoje nustatyta 23 vaikams iš 10 šeimų, iš jų:*

* Jurbarko evangelikų liuteronų parapijos diakonija ,,Jurbarko sandora“ šeimos namuose buvo apgyvendinti 10 vaikų iš 4 šeimų;
* Kalvarijos rajono savivaldybės šeimos globos namuose buvo apgyvendinti 8 vaikai iš 4 šeimų;
* VŠĮ Šakių vaikų globos namuose buvo apgyvendinti 5 vaikai iš 2 šeimų.

*Nustačius apsaugos poreikį 71 vaikui iš 35 šeimų, iš jų:*

* 48 vaikai grįžo į biologinę šeimą;
* 20 vaikų nustatyta laikinoji globa;
* 3 vaikams tęsiama laikinoji priežiūra prižiūrinčio asmens namuose.

 *Dirbant su priklausomybę turinčiomis šeimomis, siekiant jų gerovės, bendradarbiaujant su įvairiomis įstaigomis/organizacijomis, 2021 m. nuo priklausomybės alkoholiui gydėsi 83 asmenys:*

* Ilgalaikėje reabilitacijoje – 4 asmenys, iš jų:
* Reabilitacinėje bendruomenėje VšĮ „Nugalėtojų akademija“ vyras gydėsi 1,5 metų, grįžo pabaigęs gydymo programą;
* Reabilitacinėje bendruomenėje VšĮ „Gabrielius“ vyras gydosi 1,6 metų, vis dar tęsiamas gydymas;
* Reabilitacinėje bendruomenėje VšĮ „Anykščių jausmų ratas“ moteris gydėsi 6 mėnesius, grįžo nebaigusi gydymo programos, buvo fiksuoti alkoholio vartojimo atvejai;
* Reabilitacinėje bendruomenėje VšĮ „Anykščių jausmų ratas“ moteris gydėsi 1 metus, buvo fiksuoti alkoholio vartojimo atvejai.
* Medikamentinis gydymas – 20 asmenų, iš jų:
* „Panerio klinika“ gydėsi vyras, po gydymo buvo fiksuoti alkoholio vartojimo atvejai.
* „Panerio klinika“ gydėsi 5 vyrai, po gydymo nebuvo fiksuoti alkoholio vartojimo atvejai.
* MB ,,Rytų klinika“ gydėsi vienas vyras ir viena moteris, po gydymo nebuvo fiksuoti alkoholio vartojimo atvejai.
* „Šakių psichikos sveikatos centras“ gydėsi 7 moterys ir 5 vyrai, po gydymo nebuvo fiksuota alkoholio vartojimo atvejų.
* Minesotos programoje – 5 asmenys, iš jų:
* RPLC Vilniaus filiale, gydėsi moteris, gydymas nebuvo veiksmingas, išbuvo 1 mėnesį, alkoholio vartojimo atvejų fiksuota;
* RPLC Vilniaus filiale gydėsi moteris, gydymas buvo veiksmingas, išbuvo 1 mėnesį, alkoholio vartojimo atvejų neužfiksuota;
* RPLC Kauno filiale gydėsi 3 moterys, gydymas buvo veiksmingas, išbuvo 1 mėnesį, alkoholio vartojimo atvejų neužfiksuota.
* Konsultavosi su priklausomybių ligų konsultantu - 41 asmuo. Konsultacijos tęsiamos.
* AA grupės užsiėmimus lanko 13 asmenų, iš jų:
	+ Šakių AA grupės užsiėmimus lanko 7 asmenys;
	+ Gelgaudiškio AA grupės užsiėmimus lanko 4 asmenys;
	+ Jurbarko AA grupės užsiėmimus lanko 2 asmenys.

*Intensyvi krizių įveikimo pagalba (krizių centro paslauga) teikiama – 11 šeimų, kuriose auga 22 vaikai, iš jų:*

* Jurbarko evangelikų liuteronų parapijos diakonijos „Jurbarko sandora“ šeimos namuose gyveno 6 šeimos ir 13 vaikų;
* Kalvarijos rajono savivaldybės šeimos globos namuose gyveno 5 šeimos ir 9 vaikai.

*Suorganizuoti trys renginiai, kurių metu viešinama atvejo vadybos veikla:*

* 2021 m. liepos 2 d. renginys šeimoms ir vaikams „Visi po vienu dangumi“, dalyvavo 25 asmenys. Renginio tikslas – stiprinti tarpusavio ryšį, formuoti bendravimo įgūdžius ir gebėjimus per bendras veiklas. Perimti vertybes, taisykles ir elgesio normas, kurios būtinos gyvenant visuomenėje, bendraujant su skirtingais žmonėmis, kartu leidžiant laiką, siekiant geriau pažinti vienas kitą, suburti bendruomenę ir mokėti dalintis.
* 2021 m. rugpjūčio 20 d. renginys šeimoms ir vaikams „Būkim kartu“, dalyvavo 26 asmenys. Šventės tikslas – sustiprinti šeimos narių tarpusavio ryšius, ugdyti bendravimo įgūdžius. Šeimos nariai kartu leisdami laiką geriau vienas kitą pažysta, supranta, mokosi būti komanda, kas yra labai svarbu realiame šeimos gyvenime.
* 2021 m. rugpjūčio 24 d. renginys vaikams „Proto mūšis“, dalyvavo 12 asmenų. Renginio tikslas – ugdyti bendravimo, bendradarbiavimo, komandinio darbo įgūdžius.

**3.5. Neįgaliųjų aprūpinimas techninės pagalbos priemonėmis**

 Techninės pagalbos priemonės (toliau – TPP) reikalingos užtikrinti neįgaliųjų teises ir galimybes visuomenėje bei sudaryti sąlygas socialinei integracijai ir pilnaverčiam dalyvavimui visuomenės gyvenime. Šakių socialinių paslaugų centras bendradarbiauja su Techninės pagalbos neįgaliesiems centru prie Socialinės apsaugos ir darbo ministerijos Kauno skyriumi (toliau – TPNC) ir aprūpina Šakių rajono gyventojus techninės pagalbos priemonėmis (neįgaliųjų vežimėliais, funkcinėmis lovomis, vaikštynėmis, ramentais, čiužiniais praguloms išvengti, lazdelėmis ir kita).

 1 lentelė. *Techninės pagalbos priemonių prašymai, išdavimas ir grąžinimas 2021 m.*

|  |  |  |  |  |
| --- | --- | --- | --- | --- |
| Eil. Nr. | Techninės pagalbos priemonės | Priimti prašymai vnt. | Išduota vnt. | GrąžintaTPP vnt. |
| 1. | Neįgaliųjų vežimėliai | 98 | 81 | 50 |
| 2. | Naktipuodžio kėdutės | 56 | 41 | 17 |
| 3. | Funkcinės lovos | 51 | 48 | 47 |
| 4. | Čiužiniai praguloms išvengti | 28 | 23 | 1 |
| 5. | Vaikštynės | 89 | 74 | 45 |
| 6. | Ramentai | 29 | 51 | 20 |
| 7. | Lazdelės | 9 | 10 | **-** |
| 8. | Prausimosi vonioje, duše priemonės | 20 | 20 | 9 |
| 9. | Lovos staliukai | 19 | 19 | 14 |
| 10. | Antgaliai | 5 | 14 | **-** |
| 11. | Paaukštintos tualeto sėdynės | 18 | 15 | 4 |
| Iš viso | 422 | 396 | 207 |

 Čiužinio kompensacijai gauti buvo priimti 7 prašymai, įmokos už funkcinę lovą grąžinimo priimta 20 prašymų.

2021 m. iš Kauno TPNC gauta techninės pagalbos priemonių už 13 781,83 Eur. Iš jų 2 820,84 Eur negrąžintinų (antgaliai, lazdelės, čiužiniai praguloms išvengti, paaukštintos tualeto sėdynės ir kita).

 2021 m. buvo priimti 449 asmenų prašymai techninėms pagalbos priemonėms ir kompensacijoms gauti. Sudarytos 372 sutartys ir išduotos 396 priemonės. Taip pat suteiktos 457 konsultacijos dėl techninių pagalbos priemonių naudojimo, gavimo galimybių, kompensacijų. Iš viso 2021 m. kliento aptarnavimo specialistė suteikė 1485 paslaugas Šakių rajono gyventojams.

**3.6. Techninės pagalbos priemonių nuoma**

 Šakių socialinių paslaugų centras vadovaujantis Šakių rajono savivaldybės tarybos patvirtintu „Techninių pagalbos priemonių nuomos be eilės įkainių tvarka“ nuomoja priemones asmenims deklaravusiems gyvenamąją vietą Šakių rajone, kurie pageidauja naudotis techninės pagalbos priemonėmis, laukiant kompensuojamos priemonės arba neatitinka reikalavimų gauti priemonę iš Kauno techninės pagalbos neįgaliesiems centro.

2 lentelė. *2021 m. techninės pagalbos priemonių nuomos suvestinė*

|  |  |  |
| --- | --- | --- |
| Eil.Nr. | Techninės pagalbos priemonės | Vnt. |
| 1. | Naktipuodžio kėdutė | 5 |
| 2. | Automatiškai reguliuojama lova | 28 |
| 3. | Deguonies koncentratorius | 3 |
| 4. | Čiužinys praguloms išvengti  | 20 |
| 5. | Paaukštinta tualeto sėdynė | 3 |
| 6. | Lovos staliukas | 10 |
| 7. | Ramentai | 8 |
| 8. | Vežimėlis, universalus | 3 |
| 9. | Nugaros atrama | 2 |
| Iš viso | 82 |

2021 m. buvo sudarytos 78 techninės pagalbos priemonių nuomos sutartys ir išduota 82 vnt. techninių pagalbos priemonių. Nuomos registrų žurnale užregistruotas 61 prašymai.

Taip pat teikiama funkcinės lovos sustatymo/išardymo paslauga. Per metus šia paslauga pasinaudojo 13 klientų.

2021 m. Centras teikdamas techninių pagalbos priemonių nuomos paslaugą surinko 4 295,66 Eur lėšų.

**3.7. Asmens higienos ir priežiūros paslaugos**

 *Asmens higienos ir priežiūros paslaugų organizavimo paskirtis* – užtikrinti minimalų asmeninių higienos poreikių patenkinimą Šakių rajono gyventojams, kurie dėl nepakankamų pajamų ar skurdo negali (neturi galimybės) pasirūpinti savo higiena. Asmens higienos ir priežiūros paslaugų organizavimui priklauso maudymosi, skalbimo ir skalbinių džiovinimo paslaugos.

 *2021 m. suteikta 1302 asmens higienos ir priežiūros paslaugų, iš jų:*

* 125 kartus maudymosi paslaugos;
* 982 kartus skalbimo paslaugos;
* 166 kartus džiovinimo paslaugos;
* 29 kartų parduota skalbimo miltelių.

 2021 m. dėl asmens higienos ir priežiūros paslaugų kreipėsi ir pateikė prašymus – 77 asmenys. Naujai paslaugoms gauti prašymus pateikė – 11 asmenų. Konsultavimo ir bendravimo paslaugos suteiktos – 258 kartų.

 2021 m. Centras teikdamas asmens higienos ir priežiūros paslaugas surinko 600,56 Eur lėšų.

**3.8. Transporto paslauga**

 Centras teikia transporto paslaugą, kuria gali pasinaudoti gyvenamąją vietą deklaravę ir faktiškai gyvenantys asmenys, taip pat Šakių rajono savivaldybės nevyriausybinės organizacijos bei įstaigos, asmenys (šeimos), atsidūrusios krizinėse situacijoje bei patiriančios fizinį ar psichologinį smurtą, socialinės rizikos šeimų vaikai.

 Paslaugomis dažniausiai naudojasi asmenys, kurie dėl negalios, ligos ar senatvės turi judėjimo problemų, nuošaliose vietose gyvenantys asmenys, kuriems toks transportas yra neprieinamas. Dažniausiai vykstama į gydymo, reabilitacijos ir kitas įstaigas, kai reikalingas neįgaliųjų techninės pagalbos priemonių pristatymas ar grąžinimas. Asmenims, gaunantiems mažas pajamas, galima transporto paslaugomis pasinaudoti nemokamai (2 kartus per metus vienam asmeniui).

 2021 m. buvo užregistruoti 175 prašymai transporto paslaugai gauti (128 atskiri asmenys pasinaudojo transporto paslauga). Daugiausia kelionių įvyko Šakių mieste ir rajone, dažnai vykta į Kauno gydymo įstaigas. Nemokamomis transporto paslaugomis pasinaudota 26 kartus (vežti 21 atskiras asmuo po 1 – 2 kartus).

 2021 m. Centras teikdamas transporto paslaugą surinko 2 750,93 Eur lėšų.

**3.9. Atviras jaunimo centras**

 Atviras jaunimo centras suteikia saugią laisvalaikio praleidimo erdvę, sudaro galimybę užsiimti prasminga veikla. Atvirame jaunimo centre organizuojamas saugus laisvalaikis saviraiškos erdvės nerandantiems jauniems žmonėms, siekiant palengvinti jų integraciją į jų gyvenamąją aplinką. Taip pat vykdoma vaiko minimalios priežiūros priemonė. Vykdomi motyvaciniai mokymai ir seminarai, supažindinant jaunuolius su darbo rinka, mokslo siekimo galimybėmis, savanorystės galimybėmis. Jaunuoliai skatinami įsitraukti ir įtraukiami į savanorystės skatinimo programą Šakių rajono jaunimui „Patsaunoris“. Vykdomas mobilus darbas su jaunimu.

 Atviras jaunimo centras 2021 m. įvykdė Socialinės apsaugos ir darbo ministerijos Jaunimo reikalų departamento finansuotus projektus: „Laisvas būti 2021“ ir „Mobilus darbas Šakių rajone 2021“.

 2021 m. į Atviro jaunimo centro veiklą įsitraukė apie 600 jaunų žmonių ir savanoriavo 8 jaunuoliai, iš kurių vienas buvo ilgalaikis savanoris (savanoriavo daugiau nei 3 mėnesius).

 Įgyvendinant projektą „Laisvas būti 2021“ individualiai buvo dirbama su 36 jaunuoliais ir/ar jų artimaisiais. Suorganizuota 5 dienų stovyklą jaunimui „Tu gali pasirinkti“, surengti jaunimo darbinius įgūdžius lavinantys edukaciniai užsiėmimai ir mokymai, asmenybę ugdančios paskaitos: „Karjeros planavimas“, „Lyderystės formavimas“, meno terapija „Atrask save“, paskaita ,,Saugus naršymas internete“. Organizuoti maisto gaminimo, filmų, diskusijų, stalo žaidimų vakarai.

 Įgyvendinant projektą, skirtą vykdyti mobilų darbą su jaunimu Šakių rajone, buvo praplėsta mobilaus darbo su jaunimu veiklos teritorija – darbas vykdomas 3 Šakių rajono seniūnijose: Slavikų, Kudirkos Naumiesčio ir Kidulių. Į veiklas įtraukta apie 100 jaunų žmonių, individualiai buvo dirbama su 15 jaunuolių. Organizuoti jaunimo socialinius ir darbinius įgūdžius lavinantys užsiėmimai ir mokymai; ,,Aš – lyderis“, ,,Kuri komandos dalis esi?“, ,,Žvilgsnis į save“, bendradarbiavimą tarp bendruomenės ir jaunimo skatinantys renginiai, jaunimo motyvaciją ir įgalinimą gyvenamojoje aplinkoje skatinantys praktiniai ir teoriniai seminarai – mokymai, įgyvendinamos jaunimo iniciatyvos.

Įgyvendinant Jaunimo savanoriškos tarnybos programą Šakių rajone į savanorišką veiklą įtraukti 5 savanoriai, kurie savanorišką tarnybą atliko 5 skirtingose organizacijose. 2021 m. akredituotų, Šakių rajone savanorius priimančių organizacijų skaičius nepasikeitė ir išliko stabilus, savanorišką tarnybą galime atlikti 11 organizacijų.

**3.10. Neįgaliųjų dienos centro (dienos socialinės globos) paslauga**

Nuo 2021 m. gruodžio 1 d. Šakių socialinių paslaugų centras pradėjo vykdyti neįgaliųjų dienos centro funkcijas, adresu: Bažnyčios g. 7, Paluobių k., Griškabūdžio sen., Šakių r.

*Pagrindinis neįgaliųjų dienos centro tikslas* – didinti neįgaliųjų socialinę integraciją, užtikrinant neįgaliųjų socialinių poreikių tenkinimą. Užimtumo veiklos organizuojamos atsižvelgiant į specialiuosius paslaugų gavėjų poreikius ir galimybes, sudaromos maksimalios sąlygos lavinti meninius ir socialinius įgūdžius.

Nuo 2021 m. gruodžio 1 d. iki 2021 m. gruodžio 31 d. neįgaliųjų dienos centro paslaugomis naudojosi 12 paslaugų gavėjų, iš jų: 5 moterys, 6 vyrai ir 1 vaikas. Paslaugų gavėjai turintys proto, psichinę ir kompleksines negalias, kurių amžius nuo 12 m. iki 85 m., iš jų:

* 4 gavėjai suaugę asmenys, turintys sunkią negalią;
* 7 gavėjai suaugę asmenys, turintys vidutinę negalią;
* 1 gavėjas vaikas, turintis sunkią negalią;

Neįgaliųjų dienos centrą paslaugų gavėjai lanko 5 dienas per savaitę, kurie atvežami į centrą iš Šakių rajono Barzdų, Griškabūdžio, Kudirkos Naumiesčio seniūnijų ir parvežami vakare namo.

2021 m. didelis dėmesys neįgaliųjų dienos centro veikloje buvo skiriamas socialinei paslaugų kokybei ir neįgalaus žmogaus įgalinimui. Visos veiklos orientuotos į paslaugų gavėjų savirealizaciją, tikslingą užimtumą ir socialinių įgūdžių lavinimą. Paslaugų gavėjai buvo įtraukti į kultūrines veiklas, lavinančias jų intelektualines galias ir kūrybines veiklas, nuolat skatinamas fizinis aktyvumas ir sveika gyvensena.

Paslaugų gavėjai palaiko savo fizinį ir emocinį balansą, darbinius, meninius ir socialinius įgūdžius, įgyvendinami užsiėmimus, kuriuos sudaro:

* Darbinės veiklos;
* Meninės veiklos;
* Socialinių įgūdžių lavinimo veiklos;
* Laisvalaikio organizavimas;
* Sensorikos užsiėmimai.

2021 m. neįgaliųjų dienos centras įgyvendindamas tikslus, įgyvendino 45 įvairaus pobūdžio renginius, šventes ir išvykas.

Neįgaliųjų dienos centras glaudžiai bendradarbiauja su:

* Šakių rajono savivaldybės socialinės paramos skyriumi;
* NVO sutrikusios intelekto žmonių globos bendrija ,,Šakių viltis“;
* Šakių rajono Gelgaudiškio ,,Šaltinio“ specialiojo ugdymo centru;
* Šakių neįgaliųjų dienos užimtumo centru;
* Vilkaviškio socialinės pagalbos centro neįgalaus jaunimo dienos užimtumo centru.

**IV SKYRIUS**

**PAPILDOMOS VEIKLOS**

**Projektas „Buities tvarkymo paslaugų plėtra ir savanoriškos veiklos skatinimas Šakių mieste“**

 Centras įgyvendina projektą „Buities tvarkymo paslaugų plėtra ir savanoriškos veiklos skatinimas Šakių mieste“, Nr. 08.6.1–ESFA–T–927–01–0091, kurio metu savanoriai atlieka buities tvarkymo darbus (langų valymas, grindų, baldų, kilimų siurbimas, virtuvės, vonios kambario tvarkymas ir kita) senyvo amžiaus ar neįgalių asmenų namuose. Projekto dalyviams jų namuose taip pat teikiamos profesionalios psichologo konsultacijos. Dėl pandeminės situacijos Lietuvoje, projekto vykdymas pratęstas pusei metų, iki 2022 m. gegužės 25 d.

*2021 m. įgyvendinat projektą:*

* 2021 m. rugpjūčio mėn. suorganizuoti mokymai „Konfliktinių situacijų sprendimas savanorystėje“, dalyvavo 12 savanorių;
* Į projekto įgyvendinimą įtraukta ir pasirašyta savanoriškos veiklos sutartys su 4 savanoriais;
* buities tvarkymo paslaugos suteiktos 75 asmenims, vidutiniškai po 3 val.;
* suteiktos 183 psichologo konsultacijos.

**Projektas ,,Socialinių paslaugų kokybės gerinimas, taikant EQUASS kokybės sistemą”**

2021 m. birželio 22 d. Centre įvyko išorinis globos centro auditas ir įgyvendinus pavestas veiklas gautas EQUASS kokybės sistemos standartas iki 2024 m. birželio 21 d.

Įgyvendinant veiklas pagal parentus įstaigos dokumentus ir tvarkos aprašus, globos centras įsipareigojo 3 metus teikti ataskaitas, EQUASS kokybės sistemos standartą išdavusiai įstaigai.

**Projektas ,,Vaikų svajonės“**

2021 m. Centras dalyvavo projekte ,,Vaikų svajonės“, kurį sudarė 4 tęstiniai projektai ir jų metu išpildyta 500 vaikų svajonių, iš jų:

* „Kūdikių dovanų projektas“ – išpildytos 20 vaikų svajonės;
* „Mokyklos dovanų projektas“ – išpildytos 256 vaikų svajonės;
* „Žieminių rūbų projektas“ – išpildytos 51 vaiko svajonės;
* „Kalėdinių dovanų projektas“ – išpildytos 173 vaikų svajonės.

**Bendradarbiavimas su labdaros ir paramos fondu „Maisto bankas“**

2021 m. Centras dalyvavo pavasarinėje ir rudeninėje labdaros ir paramos ,,Maisto bankas“ akcijose, kurių metu surinko ilgai negendančių maisto produktų už 726,07 Eur.

Pavasarinės labdaros ir paramos ,,Maisto bankas“ akcijos metu paaukojo ir surinkta 380 vnt., ilgai negendančių maisto produktų už 385,40 Eur. Rudeninės labdaros ir paramos ,,Maisto bankas“ akcijos metu paaukojo ir surinkta 360 vnt., ilgai negendančių maisto produktų už 340,67 Eur.

2021 m. labdaros ir paramos fondas ,,Maisto bankas“ skyrė papildomą paramą miltais (gauta 1440 vnt., iš viso 2 880 kg, už 993,60 Eur). Akcijų metu ir papildomos paramos metu paaukoti maisto produktai buvo išdalinti skurdžiai gyvenantiems Šakių rajono gyventojams.

**V SKYRIUS**

**CENTRO FINANSAVIMAS**

 Centro veiklai užtikrinti, savarankiškoms funkcijoms vykdyti 2021 m. patvirtinta ir papildyta iš savivaldybės biudžeto (finansavimo šaltinis Z) 450 206,97 Eur metinė sąmata, iš valstybės biudžeto (finansavimo šaltinis D) metinė sąmata 452 692,74 Eur, iš valstybės biudžeto papildomas finansavimas darbuotojų darbo užmokesčio didinimui 21 464,00 Eur. Taip pat 2021 m. specialiosioms programoms vykdyti patvirtinta metinė programos sąmata (įstaigos pajamos) 86 000,00 Eur.

3 lentelė. *Centro finansavimas 2021 m.*

|  |  |  |
| --- | --- | --- |
| Eil. Nr. | Finansavimas | Eur |
| 1. | Šakių rajono savivaldybės biudžetas  | 450 206,97 |
| 2. | Valstybės tikslinė dotacija  | 452 692,74 |
| 3. | Įstaigos pajamos  | 86 000,00 |
| 4. | Valstybės lėšos darbo užmokesčio didinimui ir profsąjungos nariams | 21 464,00 |
|   | Iš viso | 1 010 363,71 |

 2021 m. daugiausiai lėšų surinkta teikiant Pagalbos į namus ir Integralios pagalbos (dienos socialinės globos) paslaugas.

4 lentelė. *Surinktos lėšos 2021 m. pagal teikiamas paslaugas*

|  |  |  |
| --- | --- | --- |
| Eil.Nr. | Paslaugos pavadinimas | Eur |
| 1. | Pagalbos į namus paslauga | 44 973,23 |
| 2. | Integralios pagalbos (dienos socialinė globos) paslauga | 33 379,62 |
| 3. | Techninių pagalbos priemonių nuomos paslauga | 4 295,66 |
| 4. | Transporto paslauga | 2 750,93 |
| 5. | Asmens higienos ir priežiūros paslaugos | 600,56 |
|  | Iš viso | 86 000,00 |

 2021 m. gautų asignavimų panaudojimas pateiktas 5 lentelėje. Valstybės tikslinė dotacija panaudota projekto ,,Integralios pagalbos namuose plėtra Šakių rajone” socialinio darbuotojo ir socialinio darbuotojų padėjėjų bei socialiniams darbuotojams, dirbantiems su šeima darbo užmokesčiui ir socialiniam draudimui.

5 lentelė. *2021 m. gautų asignavimų panaudojimas*

|  |  |  |  |  |  |
| --- | --- | --- | --- | --- | --- |
| Eil. Nr. | Funkcijos pavadinimas | Savivaldybės biudžetasEur | Valstybės tikslinėDotacijaEur | Įstaigos pajamosEur | Valstybės lėšos DU didinimui ir prof. NariamsEur |
| 1. | Darbo užmokestis ir socialinis draudimas, ligos pašalpa | 417 037,23 | 445 692,74 | 37 163,00 | 21 464,00 |
| 2. | Medikamentai ir medicininių paslaugų išlaidos | – | – | 650,00 | – |
| 3. | Ryšių paslaugos | – | – | 930,00 | – |
| 4. | Transporto išlaikymas | 11 600,00 | – | 6 400,00 | – |
| 5. | Materialiojo turto paprastojo remonto išlaidos | – | – | 54,00 | – |
| 6. | Kvalifikacijos kėlimo išlaidos | – | 6 300,00 | 753,00 | – |
| 7. | Komunalinių paslaugų įsigijimo išlaidos  | 1 508,00 | – | 1 000,00 | – |
| 8. | Informacinių technologijų prekių ir paslaugų įsigijimo išlaidos | – | – | 2 246,00 | – |
| 9. | Kitų prekių ir paslaugų įsigijimo išlaidos | 10 071,74 | 700,00 | 21 804,00 | – |
| 10. | Transporto priemonių įsigijimo išlaidos | 9 990,00 | – | 15 000,00 | – |
|  | Iš viso | 450 206,97 | 452 692,74 | 86 000,00 | 21 464,00 |

 2021 m. vykdant įvairius projektus gautas 164 104,35 Eur finansavimas.

6 lentelė. *Projektų lėšos 2021 m.*

|  |  |  |
| --- | --- | --- |
| Eil. Nr. | Projekto pavadinimas | Eur |
| 1. | Projektas „Integralios pagalbos plėtra namuose Šakių rajone“ (Europos Sąjungos fondo lėšos) | 81 386,25 |
| 2. | Projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra (Europos Sąjungos fondo lėšos) | 42 213,54 |
| 3. | Projektas „Laisvas būti 2021 “ (Valstybės/Savivaldybės lėšos) | 17 200,00 |
| 4. | Projektas „Mobilus darbas Šakių rajone 2021 “ (Valstybės/Savivaldybės lėšos) | 17 600,00 |
| 5. | Projekto „Buities tvarkymo paslaugų plėtra ir savanoriškos veiklos skatinimas Šakių mieste“ (Europos Sąjungos fondo lėšos) | 5 704,56 |
|   | Iš viso | 164 104,35 |

 Įgyvendinant projektą „Integralios pagalbos plėtra Šakių rajone“ iš Europos Sąjungos fondo buvo gauta 81 386,25 Eur lėšų, kurie panaudoti medicininio personalo darbo užmokesčiui ir transporto išlaikymui.

 Vykdant globos centro funkcijas yra vykdomas projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra. Gautos 42 213,54 Eur lėšos panaudotos projekto veiklai – darbo užmokesčiui ir kvalifikacijos kėlimui.

 Vykdant atviro jaunimo centro veiklą 2021 m. buvo įgyvendinti 2 projektai, kurių bendra vertė 34 800,00 Eur.

 Vykdant projektą „Buities tvarkymo paslaugų plėtra ir savanoriškos veiklos skatinimas Šakių mieste“ per metus gautas 5 704,56 Eur finansavimas iš Europos Sąjungos struktūrinio fondo.

**VI SKYRIUS**

**DOKUMENTŲ VALDYMAS**

7 lentelė. *Centro veiklą reglamentuojantys rodikliai 2021 m.*

|  |  |  |
| --- | --- | --- |
| Eil.Nr. | Veiklą reglamentuojantys rodikliai | Vnt. |
| 1. | Veiklos organizavimo įsakymai:* Veiklos klausimai;
* Personalo klausimai;
* Atostogų ir komandiruočių klausimai.
 | 1776914524338 |
| 2***.*** | Gauti ir išsiųsti įvairaus pobūdžio raštai | 2596 |
| 3. | Socialinių paslaugų teikimo sutartys ir jų pakeitimai:* Pagalba į namus paslaugų teikimo sutartys ir jų pakeitimai
* Dienos socialinės globos paslaugų teikimo sutartys ir jų pakeitimai
* Socialinio darbo su šeima sutartys
* Pagalbos teikimo sutartis
 | 38621573971 |
| 4. | Pasirašytos sutartys ir papildomi susitarimai:* Praktinio mokymo sutartys (studentų praktika)
* Kitos sutartys
 | 48642 |
| 5. | Pinigų priėmimo kvitai | 2096 |

**Viešieji pirkimai**

 Centras viešuosius pirkimus atlieka vadovaudamasis Viešųjų pirkimų įstatymu ir poįstatyminiais aktais (aktualiais Vyriausybės nutarimais ir ministrų įsakymais), Viešųjų pirkimų tarnybos direktoriaus įsakymais bei rekomendacijomis, Centro direktoriaus 2021 m. rugsėjo 17 d. įsakymu Nr. V-539, patvirtintu mažos vertės pirkimų organizavimo tvarko aprašu.

 Centras rengia metinės ataskaitos Atn – 3 formą už visas 2021 m. sudarytas pirkimo sutartis. Ataskaita pateikiama Viešųjų pirkimų tarnybai iki 2022 m. sausio 30 d.

 2021 m. buvo įvykdyta 6 pirkimai už 13 119,42 Eur per CPO sistemą. Pagrindiniai pirkimai: degalai iš degalinių, biuro popierius, kanceliarinės prekės ir buities prekės.

 2021 m. bendra sudarytų žodinių sutarčių, kurių nereikalaujama viešinti, atlikus mažos vertės pirkimus, vertė 31 759,10 Eur. Bendra visų sudarytų rašytinių mažos vertės pirkimų sutarčių vertė 42 079,49 Eur, bendras pirkimų skaičius 10, iš jų:

* Prekės – 6 pirkimai (30 443,84 Eur);
* Paslaugos – 4 pirkimai (11 635,65 Eur).

**VII SKYRIUS**

**IŠORINĖ IR VIDINĖ KOMUNIKACIJA**

*Pasitarimai – susirinkimai 2021 metais:*

* Įvyko 166 Centro administracijos darbuotojų pasitarimai;
* Įvyko 12 socialinių darbuotojų, dirbančių su šeimomis pasitarimų;
* Suorganizuotas 1 visuotinis darbuotojų susirinkimas.

 *Šventės, tradicijos, minėjimai:*

* 2021 m. sausio 13 d. 8 val. pilietinė akcija „Žvakutė lange“;
* 2021 m. birželio 27 d. ekskursija į Vinco Kudirkos muziejų, Kudirkos Naumiestyje;
* 2021 m. birželio 28 d. – liepos 3 d. globėjų (rūpintojų) renginių savaitė ,,Aš augu šeimoje“;
* 2021 m. liepos 7 d. edukacinė keramikos programa ,,Siuvenyrų lipdymas iš molio“, Kudirkos Naumiestyje;
* 2021 m. gruodžio 21 d. Centro šv. Kalėdų dirbtuvėlės, kurių metu iš labdaros – paramos gavėjų surinktų maisto produktų ir kitų ilgo galiojimo produktų, buvo pakuojamos ir išdalintos paslaugų gavėjams dovanos. Prie šios akcijos įgyvendinimo prisidėjo – Lukšių V.Grybo gimnazija, UAB ,,Gulbelė“, ,,Biok lab“, ,,Samsonas“, IĮ ,,Pietvė“, ,,Griškabūdžio ŽŪB“, ,,Lukšių tekstilė“, ,,Graphic Node“, bitininkė Gailina Š. ir kiti asmenys. Išdalinta labdara siekė apie 5000 Eur.

 Atnaujinti visi Centro teikiamų paslaugų lankstinukai.

 *Bendradarbiavimas.*

2021 m. Centras spręsdamas Šakių rajono gyventojų socialines problemas, daugiausiai bendradarbiavo su:

* Lietuvos Respublikos Socialinės apsaugos ir darbo ministerija;
* Šakių rajono savivaldybės administracijos Socialinės paramos skyriumi;
* Šakių rajono savivaldybės administracijos Tarpinstitucinio bendradarbiavimo koordinatoriumi;
* Valstybės vaiko teisių apsaugos ir įvaikinimo tarnyba;
* Marijampolės apskrities VPK Šakių rajono policijos komisariatu;
* Šakių rajono savivaldybės bendruomeniniais šeimos namais;
* Šakių rajono seniūnijomis;
* Šakių rajono savivaldybės PPT tarnyba;
* Šakių rajono savivaldybės Gelgaudiškio ,,Šaltinio“ specialiojo ugdymo centru;
* Šakių rajono ugdymo įstaigomis;
* Šakių rajono savivaldybės visuomenės sveikatos biuru;
* Marijampolės profesinio rengimo centro Kudirkos Naumiesčio skyriumi;
* Šakių rajono švietimo ir ugdymo įstaigomis;
* Vilkaviškio rajono švietimo pagalbos tarnyba;
* Vilkaviškio rajono Pilviškių ,,Santakos“ gimnazija;
* Šakių kultūros centru;
* Šakių rajono Kukarskės globos namais;
* Šakių rajono Kudirkos Naumiesčio parapijos socialinės pagalbos centru;
* Marijampolės apskrities moters veiklos centru;
* Respublikiniu priklausomybės ligų centru;
* Respublikine Vilniaus psichiatrijos ligonine (Naujoji Vilnia);
* Vilniaus miesto vaikų raidos centru;
* LSMU Kauno ligoninės psichiatrijos klinikos Marių sektoriumi;
* Gydymo įstaigomis;
* Šakių rajono savivaldybės Mišrių socialinių paslaugų centru „Vilties žiedas“;
* VŠĮ Jurbarko socialinės paslaugos;
* Vilkaviškio socialinės pagalbos centru;
* Kitų rajonų socialinių paslaugų centrais;
* Tauragės šeimos gerovės centru;
* Šakių vaikų globos namais;
* Kauno rajono Vilijampolės socialinės globos namais ,,Vija“;
* Kalvarijos rajono šeimos globos namai ,,Sangrūda“;
* Priklausomybės ligų reabilitacijos bendruomene ,,Alfa centras“;
* Jurbarko rajono evangelikų liuteronų parapijos diakonijos „Jurbarko sandora“ šeimos namais;
* Moterų reintegracijos centru VšĮ „Anykščių jausmų ratas“;
* Priklausomybės ligų reabilitacijos bendruomenė VšĮ „Sugrįžimas“;
* Priklausomybės ligų reabilitacijos bendruomene VšĮ ,,Gabrielius“;
* Užimtumo tarnybos Šakių skyriumi;
* Labdaros ir paramos fondu „Gera dalytis“;
* Kovos su prekyba žmonėmis ir išnaudojimu centru;
* Ir kitomis nevyriausybinėmis organizacijomis.

**VIII SKYRIUS**

**STIPRYBĖS, SILPNYBĖS, GALIMYBĖS IR GRĖSMĖS**

|  |  |
| --- | --- |
| **STIPRYBĖS** | **SILPNYBĖS** |
| 1. Žmogiškieji ištekliai: darbuotojų išsilavinimas, kompetencija, patirtis.
2. Aiški struktūruota darbo tvarka, kryptingai planuojamas ir organizuojamas darbas teikiant socialines paslaugas.
3. Įdiegtas EQUASS kokybės sistemos standartas globos centre.
4. Darbuotojams suteikta galimybė keltis kvalifikaciją Centro lėšomis. Siekiant išvengti kelionių išlaidų ir laiko sąnaudų, įvairūs mokymai ir seminarai organizuojami Centre.
5. Socialiniams darbuotojams, atvejo vadybininkams ir globos koordinatoriams organizuojamos supervizijos.
6. Socialinės srities darbuotojų darbo užmokesčio kilimas.
7. Vykdomas glaudus bendravimas ir gerosios patirties sklaida su kitų rajonų socialinių paslaugų Centrais.
8. Vykdomas bendradarbiavimas su kitomis institucijomis ir organizacijomis, iškylančios problemos sprendžiamos nedelsiant.
9. Stiprus paramos šeimai skyriaus ir globos centro darbuotojų komandinis darbas.
10. Centro socialinių paslaugų plėtra, kuri suteikia galimybe pasinaudoti paslaugų įvairove Šakių rajono gyventojams.
11. Centro darbuotojams atnaujinamos darbo priemonės: tarnybiniai automobiliai, kompiuteriai, spausdintuvai, mobiliojo ryšio telefonai ir kita.
12. Visi Centro darbuotojai apdrausti draudimu nuo nelaimingų atsitikimų, 24 h/parą.
13. COVID-19 pandemijos metu visi Centro darbuotojai pilnai pasiskiepija.
 | 1. Neužtikrinamos darbuotojams darbo sąlygos pagal teisės aktus įtvirtintus reikalavimus, administracinėse patalpose perteklinis darbuotojų skaičius.
2. Sunku rasti kvalifikuotus darbuotojus.
3. Dalis darbuotojų atokiose rajono vietose dirba nepilnais darbo krūviais.
4. Centro teikiamų paslaugų gavėjų artimieji ne visada suinteresuoti bendradarbiauti su Centro darbuotojais. Vyraujanti tendencija ta, kad siekiama tiesiog permesti atsakomybę už artimųjų gerovę Centro darbuotojams.
5. Kartais darbuotojo kasmetinių atostogų ar nedarbingumo laikotarpiu sunku užtikrinti kokybiškas paslaugas dėl didėjančio kito darbuotojo darbo krūvio.
6. Šakių rajone sunku rasti asmenų (šeimų), kurie norėtų globoti be tėvų globos likusius vaikus.
7. Visuomenės nuvertinama socialinės srities darbuotojų profesija.
8. Nėra finansuojamų projektų, kurie leistų statyti arba rekonstruoti Centro pastatą.
9. Biudžetinėms įstaigoms nėra galimybės dalyvauti finansuojamuose projektuose, kurie leistų pritraukti papildomų lėšų Centro veiklai.
10. Kylant socialinės srities darbuotojų darbo užmokesčiui, ženkliai skiriasi kitų Centro kvalifikuotų darbuotojų darbo užmokestis, kuris kelia įtampą.
 |
| **GALIMYBĖS (perspektyvos)** | **GRĖSMĖS** |
| 1. Siekiant užtikrinti tinkamas darbuotojams darbo sąlygas plėsti esamas Centro patalpas.
2. Esant finansuojamiems projektams, būtų galimybė gauti papildomas lėšas Centro pastato statybai arba rekonstrukcijai.
3. Dalyvavimas projektinėje veikloje, kuri suteikia galimybę įkurti krizių centrą Šakių rajone.
4. Dėl Centre teikiamų globos centro, paramos šeimai skyriaus, krizių centro (numatomos paslaugos) ir kitų veiklų, kyla poreikis turėti juristo ir papildomo psichologo etatus.
 | 1. Darbo specifika lemia tai, kad Centro darbuotojams tenka susidurti su agresyviais, psichikos ir kitomis ligomis sergančiais asmenimis. Darbuotojai gali būti fiziškai sužaloti, susirgti užkrečiamomis ligomis, nuolat patirti psichologinį smurtą.
2. Susiduriama su sunkumais rasti profesionalių kvalifikuotų darbuotojų. Ilgainiui tai gali daryti įtaką Centro teikiamų paslaugų kokybei.
3. Nebus finansuojamų projektų.
4. Darbo užmokesčio skirtumai gali įtakoti kvalifikuotų darbuotojų praradimą.
5. Dideli darbo krūviai ir darbo specifika, gali įtakoti darbuotojų profesinį perdegimą ir psichologinį išsekimą.
 |

Direktorė Vilma Bielskienė